Rikke Hvilshøj (V), 2007-06-01:
Jeg er selvfølgelig nødt til at tage kraftigt afstand fra udtalelsen om, at regeringen beder folk om at underskrive deres egen dødsdom.
Hr. Hüseyin Arac nævner, at børnene skal have lov til at komme i børnehave og skole, og at folk skal have lov til at komme i arbejde.
Nu har jeg før kommenteret det om arbejde, som fra Socialdemokraternes side heller ikke hænger sammen, men når vi taler om børnene, er der faktisk en reel problemstilling i, at de her børn ligefrem kommer i danske børnehaver og skoler, nemlig at de så faktisk får det sværere, når de vender hjem, hvilket hr. Hüseyin Arac jo også siger de skal.
Det, vi i stedet for burde koncentrere os om med børnene, var jo, at de bl.a. fik de sproglige kvalifikationer, der gjorde, at de kunne klare sig i hjemlandet og ikke i Danmark.
Der er heldigvis en rigtig god skoleundervisning på asylcentrene i dag.
De får topkarakterer ved de tilsyn, der bliver foretaget.
Der er børnehaver, der er fritidsordninger, der er SFO’er for børnene i vores asylcentre.
Hermed sluttede forhandlingen.
Afstemning
Jeg kan bekræfte, at vi er i en god og konstruktiv dialog med de nordirakiske myndigheder.
Men da vi jo netop er midt i drøftelserne, kan jeg af naturlige årsager ikke komme nærmere ind på det på nuværende tidspunkt.
Jeg er nødt til at understrege en gang til over for Socialdemokraterne, og jeg håber, at de vil bruge sommerferien til at tænke lidt mere over det: Man kan ikke sige, at afviste asylansøgere selvfølgelig skal hjem, og så sige, at de for øvrigt gerne må blive her.
Socialdemokraterne er nødt til at blive enige med sig selv om, hvad de mener.
Man er i god kontakt med irakiske myndigheder, også nordirakiske myndigheder.
Vi forventer, at der vil kunne opnås en eller anden god aftale, ikke kun for os selv, men også for de menneskers sikkerhed.
Så derfor er det mere aktuelt, at man giver en arbejdsmulighed til de mennesker, vi drøfter og snakker om, og at deres børn får lov til at komme i daginstitution, får lov til at komme i skole, så de ikke sygner hen.
Det eneste, vi diskuterer, er, at Venstre, regeringen og Dansk Folkeparti – især dansk Folkeparti – kræver, at de mennesker skal skrive under på deres dødsdom, og så får de nogle muligheder.
Socialdemokraterne siger: Giv de her mennesker en mulighed, indtil de får lov til at komme hjem, når vi har lavet en aftale med de irakiske myndigheder, forhåbentlig så hurtigt som muligt.
Nu tror jeg også, hr. Morten Østergaard skal passe lidt på med, hvad han bilder folk ind at regeringen og jeg siger.
Jeg har aldrig nogen sinde påstået, at Flygtningenævnets afgørelser er en hindring for, at vi politisk kan give opholdstilladelser til folk.
Den frihed har Folketinget selvfølgelig, og jeg har aldrig påstået andet.
Men det er et politisk valg, og der har oppositionen jo givet sit bud.
Jeg mangler bare stadig væk et svar, som jeg ikke har fået endnu, når oppositionen bliver ved med at give et indtryk af, at det bare handler om 500-600 mennesker: Hvad med dem, der kommer i morgen?
Hvad med dem, der kommer i overmorgen?
I Sverige vil der i 2007 komme 40.000 asylansøgere.
Det skal vi også bare huske at forholde os til i Danmark om vi er klar til.